苗劉兵變
參考文獻 > 引用

↑  《乾道臨安志·牧守 （页面存档备份，存于）》「建炎二年七月庚戌，以徽猷閣待制康允之知杭州，三年八月罷。是年十一月三日，改杭州為臨安府」
↑  《宋史·卷475》「建炎三年二月壬戌，高宗從王淵議，由鎮江幸杭州。」
↑  《宋史·卷475》「先是，王淵裝大船十數，自維揚來杭，杭人相謂曰：『船所載，皆淵平陳通時殺奪富民家財也。』」
↑  《宋史·卷475》「內侍省押班康履頗用事，威福由己出；其徒奪民居，肆爲暴橫。」
↑  《宋史·卷475》「時諸大將如劉光世、張俊、楊沂中、韓世忠分守要害，扈衛者獨苗傅。」
↑  《宋史·卷475》「傅自負宿將，疾淵驟貴。正彥雖由淵進，淵檄取所予兵，亦怨之。」
↑  《續資治通鑑·卷104》「傅、正彥以為由宦者所薦，愈不平，遂與世修及其徒王鈞甫、馬柔吉、張逵等謀先斬淵，然後殺內侍。鈞甫、柔吉，皆燕人，所將號「赤心軍」。」
↑  《宋史·卷475》「傅部分既定，乃紿淵以臨安縣有盜，意欲使淵出其兵於外。」
↑  《續資治通鑑·卷104》「傅等即部分兵馬，且使人告淵以臨安縣境有劇盜，欲出兵捕之。」
↑  《續資治通鑑·卷104》「康履之從者有得小黃卷文書，卷末字兩行，曰『統制官田押，統制官金押。』履問：『此何謂也？』曰：『軍中有謀為變者，以此為信號，從之者書其名於後。』履密以奏。帝命履至都堂諭勝非，使召淵為備。」
↑  《續資治通鑑·卷104》「覆曰：『略知。期以來早集於天竺寺，方諭其意，田即苗，金即劉也；詐言謀於城外以誤淵，使遣部曲出外耳。』勝非即召淵告之。」
↑  《續資治通鑑·卷104》「日暮，淵遣一將將精兵五百人伏於寺側。是夜，城中驚惶，居民杜門不敢出，皆通夕不寐。」
↑  《宋史·卷475》「明日，賊黨亦伏兵城北橋下，俟淵退朝，誣以結宦官謀反，正彥手殺淵，以兵圍履第，分捕內官，凡無須者盡殺之，揭淵首，引兵犯闕。」
↑  《續資治通鑑·卷104》「苗傅，劉正彥令王世修仗兵城北橋下，俟王淵退朝，即摔下馬，誣以結宦官謀反，正彥手斬之。遂遣人圍康履家，分兵捕內官，凡無須者皆殺。」
↑  《宋史·卷475》「中軍統制吳湛守宮門，潛與傅通，導其黨入奏曰：『苗傅不負國，止爲天下除害。』」
↑  《宋史·卷475》「知杭州康允之聞變，率從官扣閽，請帝御樓」
↑  《宋史‧卷475》「傅見黃屋，猶山呼而拜。帝憑闌呼二賊問故」
↑  《宋史·卷475》「傅厲聲曰：『陛下信任中官，軍士有功者不賞，私內侍者即得美官。黃潛善、汪伯彥誤國，猶未遠竄。王淵遇敵不戰，因友康履得除樞密。臣立功多，止作遙郡團練。已斬淵首，更乞斬康履、藍珪、曾擇以謝三軍。』」
↑  《宋史·卷475》「帝諭以當流海島，可與軍士歸營，且曰：『已除傅承宣使、御營都統制，正彥觀察使、御營副都統制。』」
↑  《續資治通鑑·卷104》「帝諭以『內侍有過，當流海島。卿可與軍士歸營。』傅曰：『今日之事，盡出臣意，三軍無預焉。且天下生靈無辜，肝腦塗地，止緣中官擅權。若不斬履、擇，歸寨未得。』帝曰：『知卿等忠義，已除苗傅承宣使、禦營都統制，劉正彥觀察使、御前副都統制，軍士皆放罪。』傅不退，其下揚言：『我等欲遷官，第須控兩匹馬與內侍，何必來此！』」
↑  《宋史·卷475》「賊不退。帝問百官計安出，浙西安撫司主管機宜文字時希孟曰：「禍由中官，不悉除之，禍未已也。」帝曰：「朕左右可無給使耶？」軍器監葉宗諤曰：「陛下何惜康履。」遂命吳湛捕履，得於清漏閣承塵中。傅即樓下腰斬履。」
↑  《宋史·卷475》「帝不當，即大位，淵聖來歸，何以處也？」
↑  《宋史·卷475》「帝使朱勝非縋樓下曲諭之。傅請隆祐太后同聽政及遣使與金議和。」
↑  《宋史·卷475》「帝許諾，即下詔請太后垂簾。賊聞詔不拜，曰：『自有皇太子可立。』」
↑  《續資治通鑑·卷104》「張逵曰：『民為貴，社稷次之，君為輕。今日之事，當為社稷百姓。』」
↑  《續資治通鑑·卷104》「是日，北風勁甚，門無簾帷，帝坐一竹椅，無藉褥，既請太后禦樓上，即立楹側不復坐，百官固請，帝曰：『不當坐此矣。』」
↑  《續資治通鑑·卷104》「太后不登樓，內侍報帝，密語帝曰：『太后欲出門諭諸軍，如何？』執政皆以為不可，曰：『若為邀去，奈何？』勝非曰：『必不敢！臣請從太后出，傳道語言，可觀群凶之意。』」
↑  《續資治通鑑·卷104》「太后御肩輿出立樓前，二賊拜曰：『今日百姓無辜，肝腦塗地，望太后主張。』」
↑  《續資治通鑑·卷104》「太后曰：『自道君皇帝任蔡京、王黼，更祖宗法度，童貫起邊事，所以招致金人，養成今日之禍，豈關今上皇帝事！況皇帝聖孝，初無失德，止為黃潛善、汪伯彥所誤，今已竄逐，統制豈不知！』」
↑  《宋史·卷475》「傅曰：『臣等定議，必欲立皇子。』后曰：『今強敵在外，使吾一婦人簾前抱三歲兒，何以令天下？』」
↑  《宋史·卷475》「正彥等號泣固請，因呼其衆曰：『太后既不允，吾當受戮。』遂作解衣狀，后諭止之。傅曰：『事久不決，恐三軍生變。』顧謂勝非曰：『相公何無一言？』勝非不能答。適顏岐至自帝前，奏曰：『皇帝令臣奏知太后，已決意從傅請矣，乞太后宣諭。』后猶不許，傅等語益不遜。」
↑  《續資治通鑑·卷104》「太后還入門，帝遣白以事無可奈何，須禪位。勝非泣曰：『逆謀一至於此，臣位宰臣，義當死國，請下樓面詰二凶。』帝曰：『兇焰如此，卿往必不全。既殺王淵，又害卿，將置朕何地！』乃揮左右稍卻，附耳曰：『朕今與卿利害正同，當為後圖；圖之不成，死亦未晚。』」
↑  《續資治通鑑·卷104》「遂命勝非以四事約束傅：一曰尊事皇帝如道君皇帝故事，供奉之禮，務極豐厚；二曰禪位之後，諸事並聽太后及嗣君處分；三曰降詔畢，將佐軍士即時解甲歸寨；四曰禁止軍士，無肆劫掠、殺人、縱火。如遵依約束，即降詔遜位。傅等皆曰：『諾。』」
↑  《續資治通鑑·卷104》「帝顧兵部侍郎兼權直學士院李邴、令草詔，邴請帝禦劄。帝即所禦椅上作詔曰：『朕自即位以來，強敵侵淩，遠至淮甸，其意專以朕躬為言。朕恐其興兵不已，枉害生靈，畏天順人，退避大位。朕有元子，毓德東宮，可即皇帝位，恭請隆祐太后垂簾同聽政事。庶幾消弭天變，慰安人心，敵國聞之，息兵講好。』」
↑  《續資治通鑑·卷104》「帝書昭已，遣人持下宣示。勝非至樓下，呼傅幕屬將佐問之，王鈞甫進曰：『二將忠有餘而學不足耳。』宣詔畢，傅、正彥麾其軍退，移屯祥符寺。時已未刻，帝徒步歸禁中。軍士退去，尚喧呼於市曰：『天下太平也！』」
↑  《續資治通鑑‧卷104》「方事之未決也，康允之奏：『恐軍士乘勢攘殺，請出門慰撫。』乃見傅、正彥，告以故，正彥以一甲馬、二十甲士授之。允之周行進衢，杭人賴以安堵。」
↑  《宋史·卷475》「是日，帝幸顯忠寺。甲申，太后垂簾，降赦，號帝爲睿聖仁孝皇帝，以顯忠寺爲睿聖宮，留內侍十五人，餘悉編置。」
↑  《續資治通鑑·卷104》「傅等遣人伺察，恐匿內侍故也。」
↑  《宋史·卷475》「傅欲改元，正彥欲遷都建康，太后謂勝非曰：『二事如俱不允，恐賊有他變。』己丑，改元明受。」
↑  《宋史·卷475》「初，勝非奏，垂簾當二臣同對，今屬時艱，乞許獨對。恐賊疑，乃日引其徒一人與俱。傅入對，後勞勉之。賊喜，無所疑，故臣僚入對，得謀復辟。」
↑  《續資治通鑑·卷104》「先是王世修見朱勝非，勝非諭曰：『國家艱難，可謂功名之秋。古人見機而作，能易亂為治，轉禍為福，在反掌間耳。亦有意於此乎？』世修喜曰：『世修無意從軍，因循至此；朝廷若有除授，固所願也。』勝非曰：『尋常等級序進，所以待常士；若能奮身立事，雖從官可即得。』世修益喜，於是為之往來傳道。」
↑  《宋史·卷475》「甲午，貶曾擇、藍珪於嶺南，傅追斬擇。」
↑  《宋史·卷475》「賊欲以所部代禁衛守睿聖宮，又欲邀帝幸徽、越，張澄、勝非曲諭止之。」
↑  《宋史·卷475》「丙戌，赦至平江府，張浚知有變，不拜。」
↑  《續資治通鑑·卷104》「浚語俊曰：『太尉知皇帝遜位之由否？此蓋苗傅等欲危社稷。』言未旋，泣數行下，俊亦大哭。浚諭決策起兵問罪，俊泣拜，且曰：『此事須侍郎濟以機術，勿令驚動官家。』浚哽噎首肯。」
↑  《宋史·卷475》「丁亥，至江寧，制置呂頤浩遺浚書，痛述事變。浚乃舉兵。戊子，御營前軍統制張俊至平江，浚諭以起兵，俊泣奉命。」
↑  《續資治通鑑·卷104》「頤浩即遣人入杭伺賊，並寓書於張浚、劉光世，痛述國家艱難之狀，別以片紙遺浚曰：『時事如此，吾儕可但已乎！』」
↑  《續資治通鑑·卷104》「浚遂備奏兼檄報諸路，且約呂頤浩、劉光世會平江。」
↑  《續資治通鑑·卷104》「張浚遣進士馮轓赴行在，請帝親總要務。」
↑  《續資治通鑑·卷104》「初，保義郎甄援在城中，竊錄明受詔赦及二凶檄書以出，至餘杭門，為邏者所得，苗傅命斬之，援笑曰：『將軍方為宗社立功，奈何斬壯士！』傅嫚罵，且詰其故，援曰：『今誤國奸臣，多散處於外。願賚將軍之文，糾忠義之士，誅漏網以報將軍耳。』傅意解。劉正彥曰：『此未可信。』即令拘之。居數日，防禁少緩，更衣逾牆而出。至是見張浚於平江，援詭言嘗更服見睿聖皇帝於別宮，帝謂曰：『今日張浚、呂頤浩必起兵，劉光世、韓世忠、張俊等必竭力相輔，語令早來。』詞旨甚切。浚微察其意，不復問，即遣詣張俊軍，與其將士聞之，皆感慟，浚遂令援遍往韓世忠、劉光世諸軍宣諭。援明辯，善為說詞，諸將人人自以為帝所倚望，感泣自奮，繇是士氣甚振。」
↑  《續資治通鑑·卷104》「始，張浚所部統領官安義，陰與傅合，欲代俊而奪其兵，乃斷吳江橋以應賊，浚即令韓世忠屯秀以伐其謀，世忠至秀，稱疾不行，造雲梯，冶器械，傅等始懼。」
↑  《續資治通鑑》「初，苗傅聞韓世忠在秀州，取其妻梁氏及其子保義郎亮於軍中以為質。朱勝非聞之，乃好謂傅曰：『今當啟太后，招二人慰撫，使報知平江，諸人益安矣。』傅許諾。勝非喜曰：『二凶真無能為也！』太后召梁氏入見，封為安國夫人，錫予甚渥。後執其手曰：『國家艱難至此，太尉首來救駕，可令速來。』梁氏馳出都城，遇苗翊於塗，告之故，翊色動，手自悴其耳。梁氏覺翊意非善，愈疾驅，一日夜會世忠於秀州。」
↑  《宋史·卷475》「馮轓至平江，浚復遣入責賊以大義，諭以禍福，期雖死無悔。傅等初聞浚集兵，未之信，及得浚書，始悟見討。奏請誅浚以令天下。詔責浚黃州團練副使，郴州安置。鄭瑴上疏謂浚不當責，密遣所親謝向變姓名告浚宜持重緩進，賊當自遁，浚然之。」
↑  《宋史·卷475》「是日，賊遣苗瑀、馬柔吉將赤心隊及王淵舊部曲駐臨平，以拒勤王之師。馮轓至臨平，見馬柔吉，同縋入城。詰朝，與傅等議，傅曰：『爾尚敢來邪？』欲拘轓。浚逆知之，謬爲書遺轓，言客自杭來，知二公於朝廷初無異心，殊悔前書失於輕易。賊得浚遺轓書，大喜，乃釋轓。」
↑  《宋史·卷475》「壬寅，浚得謫命，恐將士解體，紿曰：『趣召之命也。』是日，呂頤浩至平江，與浚對泣曰：『事不諧，不過赤族。』乃命幕客李承造草檄告四方討賊。」
↑  《宋史·卷475》「賊聞勤王之兵大集，即呼馮轓、勝非議復辟。」
↑  《宋史·卷475》「夏四月戊申朔，帝還宮，都人大說。帝御前殿，詔尊太后曰隆祐皇太后，立嗣君爲皇太子。辛酉，徙傅淮西制置使，正彥副之。庚戌，詔復建炎號。」
↑  「傅、正彥見帝，請設盟誓，兩不相害。帝賜金勞遣。傅、正彥退詣都堂，趣賜鐵券，勝非命所屬檢詳故事，如法製造」（續資治通鑑卷一百五）
↑  三月癸卯，太后詔：「御營都統制苗傅、副都統制劉正彥並賜鐵券」。三月丁未，「上乃賜韓世忠手詔曰：知卿已到秀州，遠來不易。朕居此極安寧。苗傅、劉正彥本為宗社，始終可嘉。卿宜知此意，徧諭諸將，務為協和，以安國家」。夏四月戊申朔下詔曰：「所有三月六日赦書應干恩賞等事，令有司疾速施行。敢有稽違，重寘典憲」（見建炎以來繫年要錄卷二十一、二十二）】
↑  《宋史·卷475》「是日，頤浩、浚軍次臨平，苗翊、馬柔吉以兵阻河。韓世忠率先鋒力戰，俊、光世乘之，翊敗走。勤王兵進北關。二凶詣都堂，趣得所賜鐵券，引精兵二千，夜開湧金門遁。」
↑  《續資治通鑑·卷105》「命其徒所在縱火；遇大雨，火不能起，遂遁。夜，尚書省檄諸道捕傅等。」
1 2  袁騰飛著；人類出版社出版；ISBN 978-986-6722-71-4《兩宋風雲》第十篇：苗劉兵變
↑  《續資治通鑑·卷105》「初，帝見韓世忠，握手語曰：『吳湛最佐逆，尚留朕肘腋，能先除乎？』世忠曰：『此易與耳。』時湛已不能自安，嚴兵為備。世忠詣湛，與語，手摺其中指，遂執以出；門下兵衛驚擾，世忠按劍叱之，無敢動者。詔戮湛於市。」
↑  《建炎復辟記》
↑  《續資治通鑑·卷105》「時帝命諸將，以罪止傅兄弟及劉正彥、鈞甫、柔吉、張逵，餘皆罔治。赤心軍士聞詔寬大，乃叛傅，鈞甫遂焚河梁以斷其路，率赤心之眾降於望。望使人受降書，未成，其前軍統領、右武大夫、歸州防禦使張翼等七人，謂鈞甫反覆，斬鈞甫及柔吉首以降」
↑  《續資治通鑑·卷105》「監察御史陳戩鞫王世修於軍中，具伏同苗傅等謀亂狀，詔斬於市。」
↑  《宋史·卷475》「賊寇浦城縣，夾溪而屯，據險設伏，以邀官軍，統制官馬彥溥死之。賊乘勝犯中軍，世忠瞋目大呼，揮兵直前，正彥墮馬，生禽之。」
↑  《宋史‧卷475》「賊將江池殺孟皋、禽苗翊降，衆悉解甲。」
↑  《宋史·卷475》「張逵收餘兵入崇安，喬仲福追殺之。」
↑  《宋史·卷475》「傅棄軍變姓名夜遁建陽，土豪詹標覺之，執送世忠，檻車赴行在。壬寅，詔班師。」
↑  《建炎以來系年要錄》卷二十三
↑  《宋史·卷475》「秋七月辛巳，世忠軍還，俘傅、正彥以獻，磔於建康市。」
↑  《續資治通鑑·卷105》「辛巳，韓世忠軍還，執苗傅、劉正彥、苗翊詣都堂，審驗畢，磔於建康市，梟其首。」
↑  《續資治通鑑·卷105》「正彥臨刑，瞋目罵傅曰：『苗傅匹夫，不用吾言，遂至於此！』」
↑  建炎以来系年要录/卷025
↑  宋史紀事本末/卷65
↑  三朝北盟会编/卷129
↑  《續資治通鑑·卷105》「癸未，武勝軍節度使、御前右軍都統制韓世忠為檢校少保、武勝、昭慶軍節度使，賞平苗、劉之功也。帝遣使賜世忠金合，且禦書『忠勇』二字表其旗幟，又封其妻梁氏為護國夫人，給內中俸以寵之。將臣兼兩鎮，功臣妻給俸，皆自此始。」
↑  《續資治通鑑·卷105》「浚請身任陝、蜀之事，置司秦、川，而別委大臣與韓世忠鎮淮東」
↑  《續資治通鑑·卷105》「詔知樞密院事兼禦營副使張浚為宣撫處置使，以川、陝、京西、湖南、湖北路為所部。」
↑  《續資治通鑑·卷105》「久之，詔贈淵開府儀同三司；而康履亦贈官，諡榮節。」
↑  《續資治通鑑·卷105》「始，王淵識韓世忠於微時，待之絕等，至是世忠為請地厚葬，經紀其家。」